เปิดบริการรถไฟฟ้าสายสีน้ำเงินส่วนต่อขยาย ช่วงหัวลำโพง - บางแค อย่างเป็นทางการ  ลดปัญหาการจราจร
นายกรัฐมนตรีและรัฐมนตรีว่าการกระทรวงกลาโหม เปิดรถไฟฟ้าสายสีน้ำเงินส่วนต่อขยาย ช่วงหัวลำโพง - บางแค อย่างเป็นทางการ ลดปัญหาการจราจร พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายศักดิ์สยาม ชิดชอบ รัฐมนตรีว่าการกระทรวงคมนาคม และนายภคพงษ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย หรือ รฟม. ผู้บริหารบริษัททางด่วนและรถไฟฟากรุงเทพจำกัด มหาชน หรือ BEM ร่วมเปิดให้บริการโครงการรถไฟฟ้าสายสีน้ำเงินส่วนต่อขยาย ช่วงหัวลำโพง - บางแค อย่างเป็นทางการ เพื่อเดินหน้าขยายโครงข่ายรถไฟฟ้านายกรัฐมนตรีและรัฐมนตรีว่าการกระทรวงกลาโหม กล่าวว่า พัฒนาโครงสร้างพื้นฐานโดยเฉพาะระบบรถไฟฟ้าขนส่งมวลชนเป็นสิ่งที่รัฐบาลให้ความสำคัญเป็นอย่างมากเพราะเป็นการยกระดับการให้บริการประชาชนให้สามารถเดินทางได้อย่างสะดวกรวดเร็วลดปัญหาการจราจรและถือเป็นการยกระดับคุณภาพชีวิตให้กับประชาชนในภาพรวม โดยรัฐบาลยืนยันว่าจะเดินหน้าพัฒนาระบบโครงสร้างพื้นฐานอย่างต่อเนื่องเพื่อให้เพื่อตอบสนองความต้องการและครอบคลุม การใช้บริการของประชาชนทุกกลุ่ม ซึ่งขณะนี้มีการวางแผนการพัฒนาในพื้นที่กรุงเทพมหานครไว้ทั้งหมดแล้ว ระยะต่อไปจะต้องวางแผนการพัฒนาเชื่อมต่อกับพื้นที่ต่างจังหวัดรวมถึงในจังหวัดที่สำคัญ เพื่อประชาชนจะมีโอกาสได้ใช้บริการในระบบขนส่งมวลชนที่ทันสมัยลดปัญหาการใช้รถยนต์ลดอุบัติเหตุ ทั้งนี้การพัฒนาระบบรถไฟฟ้าขนส่งมวลชนเป็นการเชื่อมโยงระบบคมนาคมทางบกแม้จะเกิดปัญหาด้านการก่อสร้างบ้าง แต่หน่วยงานที่เกี่ยวข้องจะต้องระมัดระวังการหนึ่งการก่อสร้างอย่างรอบคอบ ทั้งนี้หลังทดลองให้บริการรถไฟฟ้าส่วนต่อขยายสายสีน้ำเงินไปแล้ว วันนี้ถือเป็นการเปิดให้บริการอย่างเป็นทางการหวังจะให้เกิดประโยชน์สูงสุดกับประเทศชาติและต้องขอขอบคุณทุกคนที่ร่วมมือกันทำให้โครงการเหล่านี้เกิดขึ้นได้นายกรัฐมนตรีและรัฐมนตรีว่าการกระทรวงกลาโหม ทำพิธีกดปุ่มเปิดให้บริการ พร้อมทดลองนั่งรถไฟฟ้า จากสถานีท่าพระไปยังสถานีวัดมังกร ในโอกาสนี้ นายกรัฐมนตรีและรัฐมนตรีว่าการกระทรวงกลาโหมจะได้ชมการออกแบบทางสถาปัตยกรรมที่สวยงาม พร้อมกันนี้เข้าสักการะสิ่งศักดิ์สิทธิ์ ที่วัดมังกรกมลาวาส และพบปะประชาชน ที่มาร่วมทำบุญในช่วงเทศกาลถือศีลกินเจสำหรับโครงการนี้ เป็นแนวเส้นทางเชื่อมต่อ จากรถไฟฟ้ามหานครสายเฉลิมรัชมงคล ไปยังฝั่งธนบุรี ระยะทาง 27 กิโลเมตร แบ่งเป็นสองช่วง ได้แก่ ช่วงหัวลำโพง-บางแค เชื่อมจากสถานีหัวลำโพง ไปยัง สถานีหลักสอง สิ้นสุดที่ถนนกาญจนาภิเษก ขณะที่อัตราค่าโดยสารเริ่มต้นที่ 16 สูงสุดไม่เกิน 42 บาท